John Magee (katolsk biskop)

John Magee S.P.S. (født 24. september 1936 i Newry i Nord-Irland) er emeritert katolsk biskop av Cloyne. Han var først misjonær i Nigeria, så generalprokurator for den irske misjonsordenen han tilhørte, medlem av den romerske kurie, privatsekretær til tre paver, før han ble biskop.


== Liv og virke ==


=== Bakgrunn ===
John Magee gikk på St. Colman's College i Newry i Nord-Irland. Han trådte inn i misjonskongregasjonen St. Patrick's Society (Kiltegan Fathers) i Kiltegan i County Wicklow. Han studerte så filosofi ved University College Cork og ved Lateranuniversitetet i Roma.


=== Prest ===
Den 17. mars 1962 ble han presteviet. Deretter var han i seks år misjonær i Nigeria. Så ble han valgt til generalprokurator i Roma for sitt ordenssamfunn. I 1969 ble Magee utnevnt til sekretær for Kongregasjonen for folkenes evangelisering i Roma.
Pave Paul VI valgte ham så ut til sin privatsekretær. Etter pave Paul VIs død fortsatte han som privatsekretær for henholdsvis pave Johannes Paul I og pave Johannes Paul II - sammen med Diego Lorenzi og Stanisław Dziwisz.
Han var også kapellan for Sveitsergarden i Vatikanet.
Den 28. april 1981 reiste Magee, uten Vatikanets kjennskap eller godkjenning, til Long Kesh-fengselet utenfor Belfast i Nord-Irland for å møte den sultestreikende IRA-fangen Bobby Sands. Magee forsøkte å overbevise ham om å avbryte sultestreiken; han lyktes ikke, og Sands døde en uke etter.


=== Biskop ===
Den 17. februar 1987 ble Magee utnevnt av pave Johannes Paul II til biskop av Cloyne i Irland. Bispevielsen den 17. mars 1987 ble foretatt av Johannes Paul II selv; medkonsektratorer var kurieerkebiskopen Eduardo Martínez Somalo, og biskopen av Dromore, Francis Brooks. Fra juni 1994 til mars 1996 var han apostolisk administrator av Limerick. Fra 1992 til 1997 var han medlem av Bispekongregasjonen i Vatikanet, og han var også formann for den irske bispekonferanses liturgiske kommisjon.
Den 7. mars 2009 ble biskop Magee fritatt for sviktende behandling av påstander om seksuelle overgrep mot mindreårige; det skjedde ved at pave Benedikt XVI samme dagen utnevnte biskop Dermot Clifford til apostolisk administrator sede plena av Cloyne - det vil si til å overta styringen selv om Magee fortsatt i navnet. Et år etter søkte biskop Magee om aldersbetinget avskjed, og den ble innvilget den 24. mars 2010 av pave Benedikt XVI.


== Episkopalgenealogi ==
Hans episkopalgenealogi er:

Kardinal Scipione Rebiba (1504–1577)
Kardinal Giulio Antonio Santori (1532–1602) * bispeviet 1566
Kardinal Girolamo Bernerio, O.P. (1540–1611) *1586
Erkebiskop Galeazzo Sanvitale (1566–1622) *1604
Kardinal Ludovico Ludovisi (1595–1632) *1621
Kardinal Luigi Caetani (1595–1642) *1622
Kardinal Ulderico Carpegna (1595–1679) *1630
Kardinal Paluzzo Paluzzi Altieri degli Albertoni (16235–1698) *1666
Pave Benedikt XIII (1649–1730) *1675
Pave Benedikt XIV (1675–1758) *1724
Pave Klemens XIII (1693–1769) *1743
Kardinal Henry Benedict Mary Clement Stuart of York (1725–1807) *1758
Pave Leo XII (1760–1829) *1794
Kardinal Chiarissimo Falconieri Mellini (1794–1859) *1826
Kardinal Camillo di Pietro (1806–1884) *1839
Kardinal Mieczyslaw Halka Ledóchowski (1822–1902) *1861
Kardinal Jan Puzyna z Kosielsko (1842–1911) *1886
Erkebiskop Józef Bilczewski (1860–1923) *1901
Erkebiskop Bolesław Twardowski (1864–1944) *1919
Erkebiskop Eugeniusz Baziak (1890–1962) *1933
Pave Johannes Paul II (1920–2005) *1958
Biskop John Magee (1936–) *1987


== Referanser ==